Príloha č. 1 k Rozhodnutiu č.: **063/P/20-S**

**PÍSOMNÁ INFORMÁCIA PRE POUŽÍVATEĽA = ETIKETA**

Názov vet. prípravku : KOLUMBI-HERBAFERM perorálny prášok

Výrobca : PHARMAGAL, s. r. o., Murgašova 5, 949 01 Nitra, Slovenská republika.

Držiteľ rozhodnutia : PHARMAGAL, s. r. o., Murgašova 5, 949 01 Nitra, Slovenská republika.

Zloženie : Zmes schutňujúcich látok a hnedých rias 14 g

Enterococcus faecium 108 CFU

Maltodextrín ad 100 g

# .

Popis vet. prípravku : Hnedo-šedý jemný homogénny prášok.

Cieľový druh zvierat : Holuby.

Charakteristika : Prírodná náhrada antibiotických prípravkov na podporu rastu s prebiotickým a probiotickým účinkom v práškovej forme, určená pre holuby. Prípravok účinkuje na báze živej probiotickej kultúry mikroorganizmu ***Enterococcus faecium*** v kombinácii so zmesou schutňujúcich prírodných látok, obsahujúcou prebiotikum - hnedé riasy, koreniny - cesnak, fenikel, bazalku, škoricu a esenciálne oleje - tymiánu a anízu. ***Morské riasy*** absorbujú z mora minerály, preto obsahujú rozmanité minerálne látky a stopové prvky sú vynikajúcim zdrojom vápnika, železa, vitamínov A, C a E, bielkovín a esenciálnych kyselín. ***Cesnak*** svojím obsahom v prípravku pomáha zastaviť rast patogénnych (choroboplodných) baktérii, plesní a parazitov v organizme zvierat. A***níz*** a ***bazalka*** podporujú trávenie, chuť do jedla a posilňujú žalúdok. ***Fenikel*** je bohatým zdrojom draslíka, pozitívne pôsobí pri pľúcnych chorobách, pomáha pri kašli a mierni bolesť. Pôsobí proti zápalu očí a posilňuje zrak. ***Tymián*** pôsobí antisepticky, hlavne pri ochorení dýchacích ciest, podporuje vylučovanie vnútorných sekrétov a vykašliavanie. ***Škorica*** podporuje trávenie, prinavracia chuť do jedla, pôsobí proti hnačke.

Oblasť použitia :

* Úprava črevnej mikroflóry.
* Zníženie rastu a množenia patogénnych mikroorganizmov.
* Podpora sekrécie tráviacich štiav.
* Znižovanie výskytu dýchacích ochorení.
* Zlepšenie špecifickej aj nešpecifickej obranyschopnosti organizmu.
* Povzbudenie imunitného systému
* Pomáha zastaviť rast patogénnych (choroboplodných) v organizme zvierat.

Dávkovanie : 5 g prípravku / kg - krmiva

Spôsob podania : Perorálne, dôkladne zamiešaný v krmive.

Ochranná lehota : Bez ochrannej lehoty.

Veľkosť balenia : 250 g.

Spôsob uchovávania : Uchovávať v chladničke pri teplote 2-8°C, chrániť pred svetlom. Uchovávať mimo dohľadu a dosahu detí.

Čas použiteľnosti : 18 mesiacov.

Označenie : Len pre zvieratá!

Upozornenie na spôsob nakladania a zneškodnenia nepoužitého veterinárneho prípravku a obalu:

 Nepoužité a nespotrebované veterinárne prípravky a ich obaly sa likvidujú v zmysle platných právnych predpisov.

Bez predpisu veterinárneho lekára!

Schvaľovacie číslo: 063/P/20-S

Č. šarže:

EXP:

EAN: 8586006802494